Document ID: 32002D0278

Kommissionens beslutning
af 10. april 2002
om ændring af beslutning 2001/393/EF for så vidt angår udstedelse af sundhedscertifikat ved import af specifikt patogenfri æg fra tredjelande
(meddelt under nummer K(2002) 1374)
(EØS-relevant tekst)
(2002/278/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/539/EØF af 15. oktober 1990 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande(1), senest ændret ved Kommissionens beslutning 2001/867/EF(2), særlig artikel 23, stk. 2, artikel 24, stk. 2, og artikel 27a, og
ud fra følgende betragtninger:
(1) Ved Kommissionens beslutning 2001/393/EF(3) fastsættes der dyresundhedsbetingelser og bestemmelser vedrørende udstedelse af sundhedscertifikat ved import af specifikt patogenfri æg fra tredjelande og opstilling af en liste over tredjelande, hvorfra medlemsstaterne tillader import af sådanne æg.
(2) Sundhedscertifikatets gyldighedsperiode er fastsat til fem dage.
(3) Transport- og logistikproblemer har gjort det vanskeligt at levere patogenfri æg til medlemsstaterne, inden sundhedscertifikatet er udløbet.
(4) Der er kun lille risiko for, at produktet kontamineres under transport, når det emballeres og transporteres som foreskrevet i beslutning 2001/393/EF. Det bringer ikke et sådant produkts sundhedsstatus i fare at forlænge gyldighedsperioden til 15 dage.
(5) Beslutning 2001/393/EF bør derfor ændres i overensstemmelse hermed.
(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag II til beslutning 2001/393/EF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 10. april 2002.

Labels: 7
3
17
0